Държавен вестник, бр. 62, 2003 г., стр. 39

Б Р О Й  62
Д Ъ Р Ж А В Е Н   В Е С Т Н И К
С Т Р .  39
3. да се срещат периодично за обсъждане на
тенденциите в трансграничната престъпност в
региона с цел идентифициране на нови форми
на сътрудничество между правоохранителните
органи на страните—членки на ЧИС;
4. да се отчитат и да предлагат на съответни-
те органи начини за по-нататъшно засилване
на сътрудничеството;
5. да подпомагат обмена на правни документи
и практически опит между правоохранителните
органи на страните—членки на ЧИС, в областта
на борбата с трансграничната престъпност.
Член 4
Статут на мрежата в рамките на ЧИС
Мрежата е група за сътрудничество в област-
та на борбата с престъпността, създадена в съ-
ответствие с чл. 6 от Споразумението ЧИС.
Член 5
Място на провеждане на срещите на мрежата
Мрежата ще провежда срещите си в сграда-
та на Постоянния международен секретариат
на ЧИС, освен ако не е решено друго по иници-
атива на изпълняващия длъжността председа-
тел на ЧИС.
Член 6
Организация и функциониране
1. Мрежата ще функционира в съответствие
с Устава и Процедурните правила на ЧИС, как-
то и на Споразумението ЧИС.
2. Всяка страна—членка на ЧИС, страна по
този допълнителен протокол, определя един слу-
жител за връзка към мрежата и негов заместник.
3. За да определят или да оттеглят служител
за връзка към мрежата, страните уведомяват
Постоянния международен секретариат на ЧИС,
който уведомява всички страни членки.
4. Мрежата се среща периодично поне вед-
нъж годишно.
5. Мрежата изпълнява задачите си под право-
мощията на Работната група за сътрудничество
в борбата с престъпността и по-специално ней-
ните организирани форми, и се отчита пред нея.
Член 7
Разходи
Всички разходи на служителите за връзка,
свързани с прилагането на разпоредбите на този
допълнителен протокол, се поемат от изпра-
щащата страна.
Член 8
Национални звена за връзка
Страните определят национални звена за
контакт в рамките на националните си право-
охранителни органи, за предпочитане работе-
щи в областта на международното сътрудни-
чество (Интерпол, Център ИСЮЕ за борба с
трансграничната престъпност и т.н.).
Член 9
Защита на информацията и личните данни
1. Информацията, получена по силата на този
допълнителен протокол, получава същата сте-
пен на секретност от молещия орган, която се
прилага за подобна съхранявана информация.
2. Без да накърнява съответните междуна-
родни ангажименти на страните—членки на
ЧИС—страни по Споразумението ЧИС и по този
допълнителен протокол, личните данни, полу-
чени според този допълнителен протокол, по-
лучават защита, равностойна поне на тази, оси-
гурявана от предоставящата страна.
Член 10
Наблюдатели и гости
1. Представители на страните—наблюдател-
ки към ЧИС, може да посещават работата на
мрежата в съответствие с Устава и Процедур-
ните правила на ЧИС.
2. Съответните международни институции
или агенции могат да бъдат поканени на сре-
щите на мрежата.
Член 11
Заключителни разпоредби
1. Този допълнителен протокол е открит за
подписване или присъединяване за всяка една
от страните—участнички в ЧИС.
2. Постоянният международен секретариат
на ЧИС е депозитар на този допълнителен про-
токол. Оригиналът на този допълнителен про-
токол в единствено копие на английски език
се депозира в Постоянния международен сек-
ретариат, който изпраща заверено копие на
всяка страна.
3. Този допълнителен протокол влиза в сила
на тридесетия ден от датата, на която в Постоян-
ния международен секретариат е депозиран тре-
тият документ за ратификация или одобряване.
4. За всяка страна, ратифицираща или одоб-
ряваща този допълнителен протокол, след де-
позирането на третия документ за ратифика-
ция или одобряване, този допълнителен прото-
кол влиза в сила на тридесетия ден след датата
на депозиране документа за ратификация или
одобряване на тази страна.
5. Всяка страна може да се оттегли от този
допълнителен протокол чрез официално уве-
домление до Постоянния международен секре-
тариат на ЧИС. Оттеглянето влиза в сила три
месеца след датата, на която Постоянният меж-
дународен секретариат е получил уведомлени-
ето за оттегляне.
6. Всяка страна може да предложи измене-
ние на този допълнителен протокол. Такова из-
менение се приема със съгласието на всички
страни и влиза в сила в съответствие с алинеи
3 и 4 от този член.
7. Две години след влизането в сила на този
протокол страните предприемат промеждутъчен
преглед на резултатите от прилагането на този
протокол. Окончателна оценка се извършва че-
тири години след влизането му в сила с цел съг-
ласуване на необходимите мерки за по-нататъш-
но усъвършенстване на сътрудничеството.
Подписан в Киев на тринадесети март две
хиляди и втора година.
40730